**Projektas**

****

**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL KĖDAINIŲ RAJONO SAVIVALDYBĖS VAIKŲ VASAROS STOVYKLŲ IR KITŲ NEFORMALIOJO VAIKŲ ŠVIETIMO VEIKLŲ PROGRAMŲ KONKURSO TVARKOS APRAŠO PATVIRTINIMO**

2020 m. birželio 22 d. Nr. SP-160

Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 8 dalimi ir 18 straipsnio 1 dalimi, Vaikų vasaros stovyklų ir kitų neformaliojo vaikų švietimo veiklų finansavimo tvarkos aprašu, patvirtintu Lietuvos Respublikos švietimo, mokslo ir sporto ministro 2020 m. birželio 2 d. įsakymu Nr. V-823 „Dėl Vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo patvirtinimo ir lėšų skyrimo savivaldybėms“, Kėdainių rajono savivaldybės taryba n u s p r e n d ž i a:

1. Patvirtinti Kėdainių rajono savivaldybės vaikų vasaros stovyklų ir kitų neformaliojo vaikų švietimo veiklų programų konkurso tvarkos aprašą (pridedama).

2. Pripažinti netekusiu galios Kėdainių rajono savivaldybės tarybos 2016 m. kovo 25 d. sprendimą Nr. TS-80 „Dėl Kėdainių rajono savivaldybės vaikų vasaros poilsio ir užimtumo programų konkurso tvarkos aprašo patvirtinimo“.

Savivaldybės meras

Julius Lukoševičius Arūnas Kacevičius

2020-06- 2020-06-

Neringa Petrauskienė Rūta Švedienė

2020-06- 2020-06-

PATVIRTINTA

Kėdainių rajono savivaldybės tarybos

2020 m. liepos d. sprendimu Nr. TS-

**KĖDAINIŲ RAJONO SAVIVALDYBĖS VAIKŲ VASAROS STOVYKLŲ IR KITŲ NEFORMALIOJO VAIKŲ ŠVIETIMO VEIKLŲ PROGRAMŲ KONKURSO TVARKOS APRAŠAS**

**I SKYRIUS**

**BENDROSIOS NUOSTATOS**

1. Kėdainių rajono savivaldybės vaikų vasaros stovyklų ir kitų neformaliojo vaikų švietimo veiklų programų konkurso tvarkos aprašas (toliau – Aprašas) apibrėžia Kėdainių rajono savivaldybės (toliau – Savivaldybė) vaikų vasaros stovyklų ir kitų neformaliojo vaikų švietimo (toliau – NVŠ) veiklų programų (toliau – Programa) konkurso paskirtį, teisinį reglamentavimą, konkurso organizavimo eigą, reikalavimus teikėjams ir Programoms, Programų atitikties vertinimo, lėšų skyrimo, naudojimo ir atsiskaitymo už jas, Programų kokybės užtikrinimo, stebėsenos ir priežiūros tvarką.
2. Aprašu siekiama atitikti visuomenės lūkesčius, organizuoti ir finansuoti kokybišką, turiningą vaikų užimtumą ir poilsį, nenutrūkstama edukacija orientuotą vasaros laisvalaikį ir poilsį vaikų stovyklose ir kitas NVŠ veiklas (neformaliojo vaikų švietimo projektus, edukacines veiklas ir kitus ugdomojo pobūdžio renginius), padaryti prieinamesnį didesniam vaikų skaičiui, užtikrinti socialiai remiamų, specialiųjų ugdymosi poreikių turinčių vaikų, socialinės rizikos šeimų vaikų ir (ar) socialiai pažeidžiamų vaikų dalyvavimą, užtikrinti lygias galimybes lėšas gauti visiems švietimo teikėjams, turintiems teisę vykdyti NVŠ veiklas, nepriklausomai nuo jų teisinio statuso ir savininko teises ir pareigas įgyvendinančios institucijos, kurti saugią, sveiką ugdymo(si), poilsio ir darbo aplinką, sudarant sąlygas vaikams plėtoti socialinę kompetenciją, kūrybiškumą ir iniciatyvą, tenkinti vaikų pažinimo, ugdymo(si) bei saviraiškos poreikius įvairiomis prasmingomis ir patraukliomis veiklomis, užtikrinti kokybės stebėseną ir priežiūrą, efektyvų skiriamų lėšų naudojimą Savivaldybėje.
3. Programos vykdomos vadovaujantis Lietuvos Respublikos įstatymais, Lietuvos Respublikos Vyriausybės nutarimais, kitais teisės aktais, nustatančiais su vaikų ugdymu, sveikata, saugumu, higiena susijusias normas, ir šiuo Aprašu.

**II SKYRIUS**

**Konkurso ORGANIZAVIMAS, reikalavimai PROGRAMŲ**

**TEIKĖJAMS IR PROGRAMOMS**

1. Programos konkurso būdu yra finansuojamos iš Savivaldybės biudžeto ir (ar) valstybės biudžeto bei kitų šaltinių.
2. Programoms finansuoti konkursas skelbiamas Savivaldybės administracijos direktoriaus (toliau – Direktorius) įsakymu. Informacija apie skelbiamą Programų konkursą pateikiama Savivaldybės administracijos interneto svetainėje www.kedainiai.lt ir kitose visuomenės informavimo priemonėse.
3. Programų konkurse gali dalyvauti teikėjai – Savivaldybėje registruoti juridiniai ir fiziniai asmenys, kurie:
   1. turi teisę vykdyti švietimo, vaikų stovyklų, NVŠ veiklą;
   2. turi asmenis pagal Lietuvos Respublikos švietimo įstatymą galinčius kompetentingai dirbti mokytojais (pedagogais);
   3. turi Programai kokybiškai įgyvendinti pritaikytas patalpas, įrangą ir ugdymo(si) priemones;
   4. užtikrina vaikui, mokytojui (pedagogui) ir kitiems darbuotojams, įgyvendinantiems Programą, saugią ir sveiką ugdymo(si) bei darbo aplinką teisės aktų nustatyta tvarka.
4. Programos gali būti vykdomos stacionariose, dieninėse, turistinėse, poilsio stovyklose, bendrojo ugdymo mokyklose, profesinio mokymo įstaigose, daugiafunkciuose centruose, nevyriausybinių organizacijų, bendruomenių, neformaliojo vaikų švietimo, kultūros ir kitose institucijose, kurių edukacinė aplinka pritaikyta tokiai veiklai.
5. Programos skirtos mokiniams, besimokantiems pagal pradinio, pagrindinio ir vidurinio ugdymo programas Savivaldybėje ir (ar) gyvenantiems Savivaldybėje.
6. Programos trukmė: stovyklose nuo 5 iki 15 kalendorinių dienų (dieninėje stovykloje ne mažiau kaip 5 val. per dieną), kitose NVŠ veiklose – nuo 1 iki 15 kalendorinių dienų (ne mažiau kaip 5 val. per dieną).
7. Konkursui teikiamas Programos turinys, tikslai, ugdymo(si) metodai, priemonės turi atitikti Programų konkurso nuostatas.
8. Teikėjai, atitinkantys 6 punkte numatytus reikalavimus, Savivaldybės administracijos Švietimo skyriui iki Direktoriaus įsakyme nurodytos Programų konkurso datos pateikia dokumentus ir (ar) skenuotą jų variantą (pdf formatu):
   1. užpildytą Programos paraišką (Aprašo 1 priedas); teikiamas vienas nesusegtas Programos paraiškos egzempliorius, kurio lapai sunumeruoti;
   2. registracijos juridinių asmenų registre pažymėjimo (jei teikėjas – juridinis asmuo), verslo liudijimo ar individualios veiklos pažymos (jei teikėjas – fizinis asmuo) kopiją ar išrašą;
   3. nuostatų (įstatų, statuto), kuriuose įteisinta švietimo, NVŠ ir (ar) vaikų stovyklų veikla, kopiją ar išrašą (jei teikėjas – juridinis asmuo) arba dokumento (-ų), kuris (-ie) pagrindžia, kad teikėjas turi teisę dirbti mokytoju (pedagogu), neformaliojo vaikų švietimo mokytoju, kopiją (-as) ar išrašą (-us) (jei teikėjas – fizinis asmuo);
   4. įstaigos vadovo ir (ar) rėmėjų garantinį raštą dėl dalìnio Programos išlaidų apmokėjimo.
9. Teikėjas gali teikti kelias Programas, vienai Programai pildoma viena paraiškos forma.
10. Savivaldybės administracijos Švietimo skyrius, patikrinęs paraišką ir jos priedus, Programą registruoja; gali paprašyti teikėjo pateikti papildomų dokumentų, patvirtinančių ar patikslinančių paraiškoje pateiktą informaciją; registruota Programa nekoreguojama.
11. Programų finansavimui siūloma lėšų suma skiriama atsižvelgiant į šiuos prioritetus:
    1. vaikų vasaros stovyklos ir kitos NVŠ veiklos, vykdomos vasarą;
    2. numato užimti daugiau socialiai remiamų vaikų;
    3. numato užimti daugiau socialinės rizikos šeimų ir socialiai pažeidžiamų vaikų;
    4. numato užimti daugiau didelių ir labai didelių specialiųjų ugdymosi poreikių turinčių vaikų dėl negalios;
    5. veikla orientuota į socialinės atsakomybės ugdymą;
    6. numato pilietiškumo, sveikos gyvensenos, etnokultūrinės veiklos, turizmo, technologijų ir (ar) ekologijos elementų;
    7. bendrai veiklai telkia įvairias institucijas, į veiklas įtraukia pedagogines specialybes pasirinkusius studentus, tokiai veiklai pasirengusius savanorius;
    8. turi papildomų finansavimo šaltinių.

**III SKYRIUS**

**PROGRAMŲ ATITIKTIES VERTINIMAS**

1. Programas vertina Direktoriaus įsakymu sudaryta Programų vertinimo komisija (toliau – Komisija). Jei būtina, Komisijos narys parašo nešališkumo deklaraciją.
2. Komisijos darbo reglamentas:
   1. Komisijos nariai, vadovaudamiesi Programų atitikties reikalavimams vertinimo forma (Aprašo 2 priedas) ir atsižvelgdami į Aprašo nuostatas, parašo recenzijas;
   2. Programų paraiškos, neatitinkančios Programų konkurso organizavimo reikalavimų, nevertinamos; taip pat nevertinamos tos Programų paraiškos, kurių teikėjai ankstesniais metais, gavę finansavimą, nesilaikė prisiimtų sutartinių įsipareigojimų, kurie nurodyti Aprašo 30 punkte.
   3. Komisija nustato, ar Programa atitinka nustatytus reikalavimus ir gali būti finansuojama Savivaldybės ir (ar) valstybės biudžeto lėšomis; pagal vertinamus kriterijus turi būti surinkta ne mažiau kaip du trečdaliai bendrõs balų sumos;
   4. Komisija, išnagrinėjusi recenzijas ir išklausiusi Švietimo skyriaus specialisto pastebėjimus bei siūlymus, balsų dauguma teikia siūlymą Direktoriui dėl Programų finansavimo.
3. Sprendimą dėl lėšų skyrimo priima Direktorius, atsižvelgdamas į Savivaldybės biudžeto ir (ar) valstybės biudžeto skirtus asignavimus.
4. Informacija apie konkursą laimėjusias Programų paraiškas, surinktų bendrą balų skaičių ir Programoms paskirtų lėšų sumas skelbiama Savivaldybės administracijos interneto svetainėje [www.kedainiai.lt](http://www.kedainiai.lt) . Kiti Komisijos vertinimai neskelbiami ir nekomentuojami.
5. Konkursui pasibaigus, Programų paraiškos negrąžinamos, jos ir recenzijos saugomos nustatytą laikotarpį.

**IV SKYRIUS**

**LĖŠŲ SKYRIMAS IR NAUDOJIMAS**

1. Su Programų teikėjais Direktorius sudaro Programų vykdymo sutartis (toliau – Sutartis).
2. Programų teikėjai prie Sutarties prideda sąmatą, parengtą pagal BFP-1 formą, patvirtintą Lietuvos Respublikos finansų ministro įsakymu.
3. Lėšos gali būti naudojamos toliau išvardytoms išlaidoms, susijusioms su Aprašo 8 punkte nurodytų mokinių dalyvavimu Programoje, finansuoti ir kompensuoti:
   1. išlaidoms, kurios reikalingos Programai vykdyti, prekėms ir paslaugoms įsigyti ir (ar) nuomoti;
   2. maitinimo, nakvynės išlaidoms; maitinimo kainos nustatomos Savivaldybės administracijos direktoriaus įsakymu;
   3. transporto išlaidoms, degalams;
   4. patalpų, tiesiogiai naudojamų Programai vykdyti, nuomos ir komunalinėms, aplinkos ir kitoms išlaidoms veiklų įgyvendinimo laikotarpiu;
   5. fizinių asmenų, dalyvaujančių įgyvendinant Programą, darbo užmokesčiui ir su juo susijusiais privalomais mokėti mokesčiais.
4. Lėšos negali būti naudojamos:
   1. rekonstrukcijos, remonto, statybos išlaidoms padengti ir ilgalaikiam turtui įsigyti;
   2. įsiskolinimams padengti;
   3. išlaidoms, susijusioms su lizingo, išperkamosios nuomos sutartimis;
   4. išlaidoms, skirtoms Savivaldybės ir (arba) valstybės finansuojamų neformaliojo vaikų švietimo programoms, įskaitant ir formalųjį švietimą papildančio ugdymo programas, įgyvendinti;
   5. išlaidoms, kurios finansuotos iš kitų Lietuvos Respublikos valstybės biudžeto ar Savivaldybės biudžeto lėšų, įskaitant Europos Sąjungos finansinės paramos ir kitos gaunamos finansinės paramos bei bendrojo finansavimo lėšas.
5. Trumpalaikis turtas, kainuojantis iki 500,00 Eur ir Programos vykdymo laikotarpiu nesusidėvėjęs, įtraukiamas į apskaitą. Įgyvendinus Programą, turtas aktu perduodamas įstaigos, atsakingos už Programos vykdymą, materialiai atsakingam asmeniui ir naudojamas vykdant kitas Programas.
6. Programos lėšos turi būti naudojamos tik pagal sąmatą Sutartyje nurodytai veiklai vykdyti.
7. Nepanaudotos Programos konkurso lėšos Direktoriaus įsakymu gali būti perskirstomos teisės aktų nustatyta tvarka.

**V SKYRIUS**

**ATSISKAITYMAS IR ATSAKOMYBĖ**

1. Programos teikėjas per 5 darbo dienas po Programos įvykdymo pateikia ataskaitas:
   1. finansinę ataskaitą (pagal formą Nr. 2, patvirtintą Lietuvos Respublikos finansų ministro įsakymu) – Savivaldybės administracijos Apskaitos skyriui; faktinių išlaidų patvirtinančių buhalterinių dokumentų suvestinėje nurodytų išlaidas pateisinančių dokumentų datos turi atitikti Lėšų naudojimo sutartyje nurodytą pavedimo vykdymo laikotarpį;
   2. pedagoginę ataskaitą ir vaikų sąrašus (Aprašo 3 priedas) – Savivaldybės administracijos Švietimo skyriui.
2. Nepanaudotas lėšas Programų teikėjai turi grąžinti per 5 darbo dienas po Programos įvykdymo.
3. Programų vykdymui skirtas lėšas naudojant ne pagal paskirtį, Direktorius gali Komisijai pateikti siūlymą koreguoti Programoms skiriamų lėšų sumą arba nutraukti Sutartį ir pareikalauti grąžinti pervestas lėšas.
4. Programos nefinansuojamos dvejus metus tų teikėjų, kurie vienaip apie Programos prioritetus, numatytą vaikų skaičių ir programos laiką, trukmę, dalyvių tikslines grupes, pedagogus, maitinimo trukmę, maitinamų vaikų skaičių, rėmėjus deklaruoja paraiškoje ir kitaip veikia, nei numatyta Sutarties sąmatoje ir įgyvendinant Programą, pateikė nekokybiškas ataskaitas, laiku nepateikė finansinės ir pedagoginės ataskaitų arba apie Programą buvo gauta pagrįstų neigiamų atsiliepimų.
5. Programų teikėjai įstatymų nustatyta tvarka atsako už Programose dalyvaujančių vaikų, mokytojų (pedagogų) ir kitų darbuotojų saugumą, sveikatos priežiūrą, higienos sąlygas, veiklos organizavimo, paslaugų kokybę bei skirtų lėšų tinkamą naudojimą.

**VI SKYRIUS**

**BAIGIAMOSIOS NUOSTATOS**

1. Programų finansinė kontrolė, veiklos, paslaugų kokybės stebėsena ir priežiūra vykdoma teisės aktų nustatyta tvarka.
2. Programų teikėjai, gavę finansavimą, interneto svetainėse ir (arba) interneto paskyrose paskelbia informaciją apie Programos vykdymui gautą finansavimą iš Savivaldybės biudžeto ir (ar) valstybės biudžeto bei kitų šaltinių (nurodoma: Programos pavadinimas, šaltinis ir skirta lėšų suma, įgyvendinimo data, vieta ir Programos anotacija). Informacija apie Programas ir Programų ataskaitų informacija gali būti viešinama teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kėdainių rajono savivaldybės vaikų vasaros stovyklų ir kitų neformaliojo vaikų švietimo veiklų programų konkurso tvarkos aprašo 1 priedas

**KĖDAINIŲ RAJONO SAVIVALDYBĖS VAIKŲ VASAROS STOVYKLŲ IR KITŲ NEFORMALIOJO VAIKŲ ŠVIETIMO VEIKLŲ PROGRAMŲ KONKURSO PARAIŠKOS FORMA**

|  |  |  |  |  |
| --- | --- | --- | --- | --- |
| **INFORMACIJA APIE PROGRAMOS TEIKĖJĄ** | | | | |
| **1.** | Juridinis statusas, pavadinimas, kodas, vadovo vardas ir pavardė |  | | |
| **2.** | Jeigu fizinis asmuo – vardas, pavardė |  | | |
| **3. Informacija apie įstaigos vadovą ar fizinį asmenį** | | | | |
| **3.1.** | Adresas |  | | |
| **3.2.** | Telefono numeris (mobil.) |  | | |
| **3.3.** | El. pašto adresas |  | | |
| **3.4.** | Interneto svetainės ir (ar) interneto paskyros adresas (-ai) |  | | |
| **4. Informacija apie Programos vadovą (kuratorių)** | | | | |
| **4.1.** | Vardas ir pavardė, pareigos |  | | |
| **4.2.** | Telefono numeris (mobil.) |  | | |
| **4.3.** | El. pašto adresas |  | | |
| **5.** | Patvirtinama, kad teikėjų ir vykdytojų kvalifikacija, kompetencija ir patirtis tinkama organizuoti neformalųjį vaikų švietimą | pagal kvalifikacijas, kompetencijas gali dirbti su vaikais (įgiję pedagoginį, socialinio darbuotojo, socialinio pedagogo, edukologo, psichologo išsilavinimą arba išklausę pedagoginių ir psichologinių žinių kursą) | | ☐ Taip  ☐ Ne |
| pasitikrinę sveikatą (visiems; kasmet) | | ☐ Taip  ☐ Ne |
| išklausę privalomosios pirmosios pagalbos mokymo programą (visiems, kas penkerius metus) | | ☐ Taip  ☐ Ne |
| išklausę higienos įgūdžių mokymo programą (privaloma dirbantiems stovyklose, kuriose teikiamos apgyvendinimo paslaugos; kas trejus metus) | | ☐ Taip  ☐ Ne |
| išklausę mokymo apie alkoholio ir narkotikų žalą žmogaus sveikatai programą (pageidautina) | | ☐ Taip  ☐ Ne |
| turi neformaliojo vaikų švietimo vykdymo patirties | | ☐ Taip  ☐ Ne |
| **INFORMACIJA APIE PROGRAMĄ** | | | | |
| **6.** | Pavadinimas |  | | |
| **7.** | Programos anotacija (akcentuojant prioritetus pagal Aprašo 14 punktą; nereikia apie sociokultūrinius kontekstus) |  | | |
| **8.** | Tikslas (ugdymo pasiekimai per ką darant; aiškiai, tiksliai ir glaustai suformuluotas) |  | | |
| **9.** | Uždaviniai (bet ne priemonės; aiškiai, tiksliai ir glaustai suformuluoti) | | | |
| **9.1.** | žinios ar suvokimas |  | | |
| **9.2.** | gebėjimai ar įgūdžiai |  | | |
| **9.3.** | vertybinės nuostatos ar orientacijos |  | | |
| **10.** | Programos įgyvendinimo vieta (tikslus adresas) |  | | |
| **11.** | Programos įgyvendinimo metas | | | |
| **11.1.** | laikas (nuo iki; mėn., d.) |  | | |
| **11.2.** | trukmė (kiek dienų) |  | | |
| **11.3.** | veiklų valandos (nuo iki) |  | | |
| **12.** | Vaikų stovykla ar kitos NVŠ veiklos (pildyti paraiškos formos 12.1.1, 12.1.2 arba 12.2 papunkčius) | | | |
| **12.1.** | Vaikų stovykla (nežymima 12.1.1 ir 12.1.2, jei reikalingas 12.2 papunktis) | | | |
| **12.1.1.** | stovyklos tipas | Stacionari ar turistinė (su nakvyne); dieninė  (vieną pabraukti) | | |
| **12.1.2.** | stovyklos profilis | bendro pobūdžio, kūrybinė, meninė, amatų, kraštotyrinė, etnokultūrinė, sportinė, turistinė, konfesinė, karinė  (vieną ar kelias pabraukti);  kita (įrašyti) | | |
| **12.2.** | Kitos NVŠ veiklos (jei nepažymėti 12.1.1 ir 12.1.2 papunkčiai) | neformaliojo vaikų švietimo projektas, edukacinės veiklos, ugdomojo pobūdžio renginiai (vieną pabraukti);  kita (įrašyti) | | |
| **13.** | Programoje dalyvaus iš viso vaikų (-ai), nurodoma vaikų amžiaus grupė (-ės) |  | | |
| **13.1.** | iš jų socialiai remiamų |  | | |
| **13.2.** | iš socialinės rizikos šeimų ir (ar) socialiai pažeidžiami vaikai |  | | |
| **13.3.** | didelių ir labai didelių specialiųjų ugdymosi poreikių turinčių vaikų dėl negalios |  | | |
| **14.** | Programą įgyvendinantis personalas (ne pavardės), iš viso |  | | |
| **14.1.** | pedagogai (įgiję pedagoginį, socialinio darbuotojo, socialinio pedagogo, edukologo, psichologo išsilavinimą arba išklausę pedagoginių ir psichologinių žinių kursą) |  | | |
| **14.2.** | sveikatos priežiūros specialistai |  | | |
| **14.3.** | pedagogines specialybes pasirinkę studentai |  | | |
| **14.4.** | tokiai veiklai pasirengę savanoriai |  | | |
| **14.5.** | kiti |  | | |
| **15.** | Rėmėjai, socialiniai partneriai |  | | |
| **PROGRAMOS VEIKLOS PLANAS** | | | | |
| **16.** | **Mėnuo, diena, vieta, valandos** (nuo iki) | **Turinys (veiklos), formos, ugdymo(si) metodai**  (iki 1 puslapio) | | |
| **16.1.** |  |  | | |
| **16.2.** |  |  | | |
| **16.3.** |  |  | | |
| **16.4.** |  |  | | |
| **16.5.** |  |  | | |
| **17.** | Numatomi rezultatai (mokinių patirtys ir ugdymo rezultatai; rezultatai susiję su tikslu) | | | |
| **17.1.** | **Kiekybiniai**, pvz.: renginių ir dalyvių skaičius;  įsigytos įrangos ir jomis pasinaudojusių vaikų skaičius; edukacinių programų ir joms skirtų valandų skaičius… |  | | |
| **17.2.** | **Kokybiniai** (ką davė veikla vaikams), pvz.: fizinė ir emocinė ugdymo(si) aplinka; kokius rezultatus pasiekė mokiniai, pasinaudodami įsigyta įranga;  mokinių, padariusių tam tikrą pažangą, skaičius (ar proc.); asmenybės ūgtis (savivoka, savivertė, socialumas);  patyčių mažėjimo išraiška;  mokinių kai kurių kompetencijų (pvz., bendradarbiavimo) pagerėjimas…  (keliems kiekybiniams rodikliams gali būti vienas kokybinis rodiklis) |  | | |
| **PROGRAMOS IŠLAIDŲ SĄMATA** | | | | |
| **18.** | **Išlaidų pavadinimas** | **Savivaldybės ir (ar) valstybės biudžeto lėšos (tūkst. Eur)** | **Kiti finansavimo**  **šaltiniai (nurodyti įstaigos pavadinimą ar fizinį asmenį bei lėšas tūkst. Eur)** | |
| **18.1.** | Fizinių asmenų, dalyvaujančių įgyvendinant Programą, darbo užmokesčiui ir su juo susijusiais privalomais mokėti mokesčiais (detalizuoti) |  |  | |
| **18.2.** | Vaikų maitinimas (vaikų skaičius x 1 vaiko maitinimas Eur x dienų / parų skaičius) |  |  | |
| **18.3.** | Medikamentų ir medicininių prekių bei paslaugų įsigijimo išlaidos (detalizuoti) |  |  | |
| **18.4.** | Ryšių paslaugų įsigijimo išlaidos (detalizuoti) |  |  | |
| **18.5.** | Transporto paslaugų įsigijimo išlaidos, degalai (detalizuoti) |  |  | |
| **18.6.** | Patalpų, tiesiogiai naudojamų Programai vykdyti, nuomos ir komunalinėms, aplinkos ir kitos išlaidos veiklų įgyvendinimo laikotarpiu (detalizuoti) |  |  | |
| **18.7.** | Nakvynės išlaidos (vaikų skaičius x 1 vaiko nakvynė Eur per parą x parų skaičius) |  |  | |
| **18.8.** | Informacinių technologijų paslaugų įsigijimo išlaidos (detalizuoti) |  |  | |
| **18.9.** | Prekės ir paslaugos, kurios reikalingos Programai vykdyti, įsigyti ir (ar) nuomoti (detalizuoti) |  |  | |
| **18.10.** | **Iš viso (tūkst. Eur)** |  |  | |

|  |  |  |  |
| --- | --- | --- | --- |
| Programos vadovas (kuratorius) |  |  |  |
| Data | (parašas) |  | (vardas ir pavardė) |

Patvirtiname, kad teikiama Programa atitinka konkurso nuostatas, informacija (prioritetai, tikslai ir uždaviniai, turinys, ugdymo(si) metodai, priemonės, laikas, trukmė, dalyvaujančių vaikų skaičius, tikslinės dalyvių grupės, maitinimo trukmė, maitinamų vaikų skaičius, rėmėjai), pateikta šioje paraiškoje ar pridėta prie jos, yra teisinga. Patvirtiname, kad Programa nebus skirta formaliojo ugdymo tikslams įgyvendinti ir ugdymo spragoms užpildyti, Programos lėšos bus naudojamos tik pagal sąmatą Sutartyje nurodytai veiklai vykdyti. Sutinkame, kad priešingu atveju privalėsime skirtas lėšas grąžinti.

|  |  |  |  |
| --- | --- | --- | --- |
| Įstaigos vadovas / Fizinis asmuo |  |  |  |
| Data | (parašas) |  | (vardas ir pavardė) |
| A. V. |  |  |  |

Kėdainių rajono savivaldybės vaikų vasaros stovyklų ir kitų neformaliojo vaikų švietimo veiklų programų konkurso tvarkos aprašo 2 priedas

**KĖDAINIŲ RAJONO SAVIVALDYBĖS VAIKŲ VASAROS STOVYKLŲ IR KITŲ NEFORMALIOJO VAIKŲ ŠVIETIMO VEIKLŲ PROGRAMŲ ATITIKTIES REIKALAVIMAMS VERTINIMO FORMA**

Programos paraišką pateikęs juridinis ar fizinis asmuo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Programos pavadinimas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Programos paraiška nevertinama, jei ji pateikta nesilaikant Aprašo reikalavimų, yra pakeista forma, netvarkinga, nesutampa duomenys, gausu bendrojo raštingumo klaidų, nepilnai užpildyta; taip pat žr. Aprašo 16.2 ir30 punktus.* ***Pagal vertinamus kriterijus turi būti surinkta ne mažiau kaip du trečdaliai bendrõs balų sumos.***

|  |  |  |  |
| --- | --- | --- | --- |
| **Eil. Nr.** | **I. PROGRAMOS IDĖJOS IR TURINIO VERTINIMAS** | **Vertinimo kriterijų aprašymas** | **Balai** |
| 1. | **Tikslas**  **(0–2 balai)** | **Ar aiškiai, tiksliai, glaustai suformuluotas ir realiai pasiekiamas Programos tikslas?**  Tikslas (ugdymo pasiekimai per ką darant) aiškiai, tiksliai, glaustai suformuluotas, atliepiantis konkurso siekinį, realiai pasiekiamas – 2  Tikslas pakankamai aiškiai suformuluotas, iš dalies atliepiantis konkurso siekinį – 1  Tikslas neaiškus, deklaratyvus, sunkiai pasiekiamas, neatliepiantis konkurso siekinio – 0 |  |
| 2. | **Uždaviniai**  **(0–2 balai)** | **Ar Programos uždaviniai yra konkretūs ir padeda siekti tikslo?**  Visi trys uždaviniai (žinios ar suvokimas; gebėjimai ar įgūdžiai; vertybinės nuostatos ar orientacijos) yra konkretūs ir realūs, padedantys siekti tikslo, neplėtojama apie socialinius kontekstus – 2  2 uždaviniai yra pakankamai konkretūs ir susiję – 1  Nekonkretūs – 0 |  |
| 3. | **Prioritetai**  **(0–2 balai)** | **Ar Programa parengta atsižvelgiant į Apraše numatytus prioritetus?**  Į prioritetus atsižvelgta, jie atsispindi Programos veiklose – 2  Į prioritetus iš dalies atsižvelgta, tačiau jie menkai atsispindi Programos veiklose – 1  Neatsižvelgta – 0 |  |
| 4. | **Programos veiklos**  **(0–4 balai)** | **Ar Programos veiklos, skirtos vaikams, yra patrauklios, atitinka vaikų poreikius ir amžiaus grupės ypatumus?**  Labai įdomios, patrauklios, atitinka vaikų poreikius, amžiaus grupės ypatumus – 4  Įdomios ir patrauklios¸ atitinka vaikų poreikius, amžiaus grupės ypatumus – 3  Pakankamai įdomios ir patrauklios, tačiau mažai atitinka vaikų poreikius, amžiaus grupės ypatumus – 2  Pakankamai įdomios ir patrauklios, tačiau neatitinka vaikų poreikių, amžiaus grupės ypatumų – 1  Mažai tikėtina, kad bus patrauklios – 0 |  |
| 5. | **Formos, metodai**  **(0–3 balai)** | **Ar taikomos formos ir ugdymo(si) metodai veiksmingi ir tinkami neformaliajam vaikų švietimui organizuoti?**  Labai tinkami – 3  Tinkami – 2  Iš dalies tinkami – 1  Netinkami ar mažai tinkami – 0 |  |
| 6. | **Kūrybiškumas ir iniciatyva**  **(0–2 balai)** | **Ar skatinamas vaikų kūrybiškumas ir iniciatyva, aktyvus dalyvavimas veiklose?**  Skatinamas – 2  Iš dalies skatinamas – 1  Menkai – 0 |  |
| 7. | **Rezultatai**  **(0–2 balai)** | **Ar Programos kiekybiniai ir kokybiniai rezultatai konkretūs, atitinka tikslą, susiję su numatoma ugdomąja veikla, mokinių patirtimis?**  Konkretūs, atitinka tikslą, susiję su numatoma ugdomąja veikla, mokinių patirtimis – 2  Pakankamai konkretūs, iš dalies susiję – 1  Nekonkretūs, nesusiję – 0 |  |
|  |  | **I. Bendra balų suma (17)** |  |
| **Eil. Nr.** | **II. KITI PROGRAMOS VERTINIMO KRITERIJAI** | **Vertinimo kriterijų aprašymas** |  |
| 8. | **Teikėjų ir vykdytojų kvalifikacija, kompetencija ir patirtis**  **(0–2 balai)** | **Ar teikėjų ir vykdytojų kvalifikacija, kompetencija ir patirtis tinkama organizuoti neformalųjį vaikų švietimą?**  Asmenys turi reikalaujamą kvalifikaciją, kompetenciją ir projektų neformaliojo vaikų švietimo vykdymo patirties – 2  Asmenys turi reikalaujamą kvalifikaciją – 1  Asmenys neturi reikalaujamos kvalifikacijos – 0 |  |
| 9. | **Dalyvaujančių vaikų skaičius**  **(0–3 balai)** | **Kiek vaikų dalyvauja Programoje?**  Daugiau nei 31 – 3  Nuo 21 iki 30 – 2  Nuo 15 iki 20 – 1  Mažiau nei 15 – 0 |  |
| 10. | **Vaikų užimtumas pagal dalyvių grupes**  **(0–2 balas)** | **Kokias grupes vaikų numato užimti Programa?**  Užimamos įvairios vaikų grupės (socialiai remiami; iš socialinės rizikos šeimų ir (ar) socialiai pažeidžiami vaikai; turintys didelių ar labai didelių specialiųjų ugdymosi poreikių dėl negalios) – 2  Užimamos kai kurios vaikų grupės (pvz., socialiai remiami, tačiau neužimami vaikai iš socialinės rizikos šeimų ir (ar) socialiai pažeidžiami vaikai ir kt.) – 1  Programa nenumato užimti socialiai remiamų vaikų, iš socialinės rizikos šeimų ir (ar) socialiai pažeidžiamų vaikų, turinčių didelių ar labai didelių specialiųjų ugdymosi poreikių dėl negalios – 0 |  |
|  |  | **II. Bendra balų suma (7)** |  |
| **Eil. Nr.** | **III. BIUDŽETO PAGRĮSTUMAS** | **Vertinimo kriterijų aprašymas** | **Balai** |
| 11. | **Finansavimo šaltiniai**  **(0–2 balai)** | **Ar turi kitų finansavimo šaltinių?**  Rėmėjai ir tėvai – 2  Rėmėjai ar tėvai – 1  Neturi – 0 |  |
| 12. | **Lėšų panaudojimo tikslingumas**  **(0–2 balai)** | **Ar Programai prašomos lėšos tiesiogiai siejasi su numatytomis veiklomis?**  Visos lėšos susijusios – 2  Iš dalies siejasi – 1  Tiesiogiai nesusijusios – 0 |  |
| 13. | **Lėšų panaudojimo veiksmingumas**  **(0–2 balai)** | **Ar prašomos lėšos pagrįstos ir gerai argumentuotos?**  Prašomos lėšos pagrįstos, naudojamos efektyviai – 2  Lėšos iš dalies pagrįstos, naudojamos nepakankamai efektyviai – 1  Pagrįstumas silpnas, lėšos naudojamos neefektyviai – 0 |  |
|  |  | **III. Bendra balų suma (6)** |  |
|  |  | **IŠ VISO BALŲ (30)** |  |

|  |
| --- |
| **VERTINTOJO KOMENTARAS** |
| **Išvada:** 1) Programos paraiška nevertinama; 2) surinkta du trečdaliai bendrõs balų sumos, todėl Programą būtų galima finansuoti; 3) nesurinkta du trečdaliai bendrõs balų sumos, todėl Programos negalima finansuoti (vieną pažymėti) |
| **Programos stipriosios pusės** (galima vertinti, jei surinkta du trečdaliai bendrõs balų sumos)**:** |
| **Programos silpnosios pusės** (galima vertinti, jei surinkta du trečdaliai bendrõs balų sumos)**:** |
| **Pastabos dėl Programos biudžeto** (galima vertinti, jei surinkta du trečdaliai bendrõs balų sumos)**:** |
| **Programai siūloma skirti suma: Eur** |
| **Kitos pastabos:** |

|  |  |  |
| --- | --- | --- |
| **Vertintojo vardas, pavardė** | **Parašas** | **Data** |
|  |  |  |

Kėdainių rajono savivaldybės vaikų vasaros stovyklų ir kitų neformaliojo vaikų švietimo veiklų programų konkurso tvarkos aprašo 3 priedas

**KĖDAINIŲ RAJONO SAVIVALDYBĖS VAIKŲ VASAROS STOVYKLŲ IR KITŲ NEFORMALIOJO VAIKŲ ŠVIETIMO VEIKLŲ PROGRAMOS PEDAGOGINĖS ATASKAITOS FORMA**

20 m. \_\_\_\_\_\_\_\_\_\_ \_\_\_ d.

1. Programos teikėjo – juridinio asmens – pavadinimas, kodas / fizinio asmens vardas, pavardė.

2. Adresas, telefono numeris (mobil.), el. pašto adresas.

3. Programos vadovo (koordinatoriaus) vardas, pavardė, telefono numeris (mobil.), el. pašto adresas.

4. Programos pavadinimas.

5. Programos vykdymo vieta ir data (nurodyti trukmę).

6. Stovyklos tipas: stacionari ar turistinė (su nakvyne); dieninė (vieną pabraukti).

7. Stovyklos profilis: bendro pobūdžio; kūrybinė, meninė; amatų; kraštotyrinė, etnokultūrinė; turistinė, sportinė, konfesinė; karinė (vieną ar kelias pabraukti); kita (įrašyti)

8. Jei nepildyti ataskaitos 6 ir 7 punktai, – kitos NVŠ veiklos: neformaliojo vaikų švietimo projektas, edukacinės veiklos, ugdomojo pobūdžio renginiai (vieną pabraukti); kita (įrašyti).

9. Programoje dalyvavusių vaikų skaičius (iš viso) – .

Iš jų (nurodyti skaičių):

socialiai remiami – ;

socialinės rizikos šeimų ir (ar) socialiai pažeidžiami vaikai – ;

didelių ir labai didelių specialiųjų ugdymosi poreikių turintys vaikai dėl negalios – .

10. Programoje dalyvavusių darbuotojų skaičius (nurodyti) – .

Iš jų (nurodyti skaičių):

pedagogų (įgiję pedagoginį, socialinio darbuotojo, socialinio pedagogo, edukologo, psichologo išsilavinimą arba išklausę pedagoginių ir psichologinių žinių kursą) – ;

sveikatos priežiūros specialistų – ;

pedagogines specialybes pasirinkusių studentų – ;

tokiai veiklai pasirengusių savanorių (iš viso) – :

iki 14 metų – ;

nuo 14 metų – ;

kiti – .

11. Programos rėmėjai (nurodyti).

12. Gauta lėšų Programai vykdyti (iš viso; nurodyti):

savivaldybės ir (ar) valstybės biudžeto lėšos – ;

labdara ir parama – ;

tėvų lėšos – ;

kitos lėšos – .

13. Liko nepanaudotų lėšų (nurodyti).

14. Rezultatų aprašymas: nurodoma, kas atlikta panaudojus gautas lėšas, ar įgyvendinti tikslai ir uždaviniai, būtina išanalizuoti Programos silpnąsias ir stipriąsias puses, plėtros galimybes bei teikti konkrečius pasiūlymus, ką organizuojant Programą reikėtų daryti kitaip, kas tobulintina. Pageidautina, kad ataskaitoje būtų atsižvelgta į visų Programoje dalyvavusių darbuotojų nuomonę. Prie ataskaitos turi būti pridėta turima vaizdinė medžiaga (gali būti elektroniniu formatu CD laikmenoje arba nurodomas interneto svetainės adresas ar interneto paskyra).

14. Nelaimingi atsitikimai, traumos, vaikų ir suaugusiųjų susirgimai (nurodyti skaičių ir pobūdį).

16. Siūlymai, pageidavimai.

|  |  |  |  |
| --- | --- | --- | --- |
| Programos vadovas (kuratorius) |  |  |  |
|  | (parašas) |  | (vardas ir pavardė) |
| Data |  |  |  |
|  |  |  |  |

|  |  |  |  |
| --- | --- | --- | --- |
| Programos teikėjas |  |  |  |
|  | (parašas) |  | (vardas ir pavardė) |
| Data |  |  |  |
| A. V. |  |  |  |

**Programos dalyvių vardinis sąrašas** (pridedama; vaikas įrašo savo vardą ir pavardę, gyvenamosios vietos adresą, pasirašo).

|  |  |  |  |
| --- | --- | --- | --- |
| Programos teikėjas |  |  |  |
|  | (parašas) |  | (vardas ir pavardė) |
| Data |  |  |  |
| A. V. |  |  |  |

Forma patvirtinta Kėdainių rajono

Savivaldybės mero 2014 m. sausio 20 d.

potvarkiu Nr. MP1-2

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS VAIKŲ VASAROS STOVYKLŲ IR KITŲ NEFORMALIOJO VAIKŲ ŠVIETIMO VEIKLŲ PROGRAMŲ KONKURSO TVARKOS APRAŠO PATVIRTINIMO**

2020-06-

Kėdainiai

**Parengto sprendimo projekto tikslai**

Patvirtinti Kėdainių rajono savivaldybės vaikų vasaros stovyklų ir kitų neformaliojo vaikų švietimo veiklų programų konkurso tvarkos aprašą.

**Sprendimo projekto esmė**, **rengimo priežastys ir motyvai**

Pirmą kartą šalies mastu patvirtintas vaikų vasaros stovyklų tvarkos aprašas – paskelbtas Lietuvos Respublikos švietimo, mokslo ir sporto ministro 2020 m. birželio 2 d. įsakymas Nr. V-823 „Dėl Vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo patvirtinimo ir lėšų skyrimo savivaldybėms“; 2020 m. pasirašyta Lietuvos Respublikos švietimo, mokslo ir sporto ministerijos ir Kėdainių rajono savivaldybės administracijos sutartis, pagal kurią vaikų vasaros stovykloms ir kitoms neformaliojo vaikų švietimo veikloms finansuoti rajono savivaldybėje skirta 41,7 tūkst. Eur (šalia iš 2020 m. rajono savivaldybės biudžeto jau paskirtų 25 tūkst. Eur vaikų vasaros poilsio ir užimtumo programų konkursui). Todėl būtina patvirtinti Kėdainių rajono savivaldybės vaikų vasaros stovyklų ir kitų neformaliojo vaikų švietimo veiklų programų konkurso tvarkos aprašą. Anksčiau tvarkos aprašas buvo skirtas vaikų vasaros poilsio ir užimtumo stovykloms, dabar dėmesys sutelktas ir į vaikų vasaros stovyklas, ir į kitas neformaliojo vaikų švietimo veiklas (neformaliojo vaikų švietimo projektus, edukacines veiklas ir kitus ugdomojo pobūdžio renginius) kalendoriniais metais.

**Lėšų poreikis (jeigu sprendimui įgyvendinti reikalingos)**

**Laukiami rezultatai**

Įgyvendinamas Kėdainių rajono savivaldybės vaikų vasaros stovyklų ir kitų neformaliojo vaikų švietimo veiklų programų konkurso tvarkos aprašas.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Švietimo skyriaus vedėjas Julius Lukoševičius